สวัสดีค่ะ อยากสอบถามเรื่องยาคุมหน่อยค่ะ พอดีมีเพศสัมพันธ์ก่อน แล้วมาทานยาคุมทีหลังไป 1 เม็ด แต่ก่กลัวว่าจะตั้งท้อง เลยออกไปซื้อยาคุมฉุกเฉินมาทาน แล้ว ก่หยุดยาคุมแผงนั้นไปก่อน รอ ปจด.มา แล้วจะทานแผงเดิมต่อเลยได้มั้ยค่ะ ไม่ได้ทานยาคุมนานแล้ว แผงนี้แผงแรกและเม็ดแรกเลยค่ะ
สวัสดีค่ะ การทานยาเม็ดคุมกำเนิดชนิด 21 หรือ 28 เม็ด หากไม่ได้ทานภายใน 5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากได้มีเพศสัมพันธ์ แล้วทานยาคุมตามหลังไป ยาคุมจะไม่สามารถช่วยป้องกันการตั้งครรภ์ได้ จึงจำเป็นต้องทานยาคุมฉุกเฉิน ดังที่ได้ทำไปค่ะ ซึ่งหากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95% ค่ะสำหรับยาคุมกำเนิดนั้น สามรถที่จะทานต่อไปได้ โดยทานวันละ 1 เม็ดในเวลาเดียวกัน และเมื่อทานครบ 21 เม็ดแล้วเว้นระยะครบ 7 วันแล้ว (หรือทานครบ 28 เม็ด ในกรณีที่เป็นชนิด 28 เม็ด) หากไม่มีประจำเดือนมา ก็ควรตรวจหาการตั้งครรภ์ดูด้วยค่ะแต่หากไม่ได้ทานยาคุมกำเนิดต่อ ก็อาจรอจนกว่าจะมีประจำเดือนมาก็ได้ค่ะ เมื่อมีประจำเดือนมาแล้ว ก็ให้รีบทานภายในไม่เกิน 5 วัน นับจากวันแรกที่มีประจำเดือนมาค่ะ